**DĖL ROKIŠKIO SENAMIESČIO PROGIMNAZIJOS NUOSTATŲ PATVIRTINIMO**

2020 m. gegužės 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, Lietuvos Respublikos švietimo įstatymo 43 straipsnio 4 dalimi, Nuostatų, įstatų ar statutų įforminimo reikalavimais (aktuali redakcija), patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164, Rokiškio rajono savivaldybės taryba n u s p r e n d ž i a:

1. Patvirtinti Rokiškio Senamiesčio progimnazijos nuostatus, išdėstytus nauja redakcija (pridedama).

2. Įgalioti Rokiškio Senamiesčio progimnazijos direktorę Saulę Kazinavičienę pasirašyti patvirtintus nuostatus ir įpareigoti ją nuostatus įstatymų nustatyta tvarka teikti Juridinių asmenų registro tvarkytojui.

3. Pripažinti netekusiais galios Rokiškio Senamiesčio progimnazijos nuostatus, patvirtintus Rokiškio rajono savivaldybės tarybos 2018 m. gegužės 25 d. sprendimo Nr. TS-156 „Dėl Rokiškio r. Kriaunų pagrindinės mokyklos reorganizavimo“ 3 punktu*.*

4. Nustatyti, kad sprendimas dėl Rokiškio Senamiesčio progimnazijos nuostatų patvirtinimo įsigalioja 2020 m. liepos 1 d.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO SENAMIESČIO PROGIMNAZIJOS NUOSTATŲ PATVIRTINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – patvirtinti Rokiškio Senamiesčio progimnazijos naujos redakcijos nuostatus; įgalioti Rokiškio Senamiesčio progimnazijos direktorių pasirašyti patvirtintus nuostatus ir įpareigoti jį nuostatus įstatymų nustatyta tvarka teikti Juridinių asmenų registro tvarkytojui.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos biudžetinių įstaigų įstatymas, Lietuvos Respublikos švietimo įstatymas, Nuostatų, įstatų ar statutų įforminimo reikalavimai (aktuali redakcija), patvirtinti Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164.

**Sprendimo projekto esmė.**

Vadovaujantis Rokiškio rajono savivaldybės tarybos 2020 m. vasario 27 d. sprendimu Nr. TS-46 „Dėl Rokiškio Senamiesčio progimnazijos struktūros pertvarkymo“ pertvarkoma Rokiškio Senamiesčio progimnazijos struktūra – 2020 m. birželio 30 d. likviduojamas Rokiškio Senamiesčio progimnazijos Kriaunų ikimokyklinio ir pradinio ugdymo skyrius, todėl parengti progimnazijos naujos redakcijos nuostatai.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas;

 **neigiamos** – nenumatyta.

**Kokia sprendimo nauda Rokiškio rajono gyventojams.**

Rokiškio Senamiesčio progimnazijos veiklą reglamentuos nuostatai, atitinkantys teisės aktų nustatytus reikalavimus.

**Finansavimo šaltiniai ir lėšų poreikis**.

Bus reikalingos lėšos nuostatų įregistravimui Registrų centre.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vedėjo pavaduotoja Rita Elmonienė